শুধু আমলকি নয়! চুলের যত্নে অ্যালোভেরা মিশিয়েও মাখতে পারেন

ওয়েব ডেস্ক: চুলের যত্নে আমলকির (Amla for Hair Care) জুড়িমেলা ভার। নামীদামী প্রসাধনীর ভিড়ে মা-ঠাকুমাদের এই ঘরোয়া টোটকা আজও সেরা। কাঁচা আমলকি (Amla) খাওয়ারও যেমন একাধিক গুনাগুণ রয়েছে, ঠিক তেমনই ভিটামিন সি, অ্যান্টি-অ্যাক্সিড্যান্ট (Anti-Oxidants), অ্যামাইনো অ্যাসিডে ঠাসা এই ফল রুক্ষ চুলের হাল ফেরায়। তবে চুলে আমলকি ব্যবহারেরও বেশ কিছু সঠিক পদ্ধতি রয়েছে। যার দরুন চুলের স্বাস্থ্য ভাল থাকে। অনেকেই নারকেল তেলের (Coconut Oil) সঙ্গে এই ফল ফুটিয়ে চুলে মাখেন। তা অবশ্যই উপকার দেয়। তবে কিছুটা অ্যালোভেরার (Aloevera) সঙ্গে আমলকি মিশিয়ে মাখলে বরং বাড়তি উপকার মেলে।

আমলকিতে ভরপুর রয়েছে ফাইটোনিউট্রিয়েন্টস। ভিটামিন সি, অ্যান্টি-অ্যাক্সিড্যান্টে সমৃদ্ধ এই ফল মাথায় রক্ত সঞ্চালনের মাত্রা বাড়ায়। তাই দ্রুত চুল বাড়া ছাড়াও খুশকি ও অন্যান্য সংক্রমণের হাত থেকে চুলকে রক্ষা করে।

আরও পড়ুন: পুজোর আগে সহজ উপায়ে বাড়িতে বানিয়ে নিন হেয়ার মাস্ক

এদিকে অ্যালোভেরারও কম কিছু উপকার নেই। চুলে আর্দ্রতা জুগিয়ে চুলকে মসৃণ রাখতে সাহায্য করে এই ফল। আবার ডগা ফাটার সমস্যায় অ্যালোভেরার শাঁস বিশেষ কাজে আসে। ভিটামিন সি, অ্যান্টি-অ্যাক্সিড্যান্টে সমৃদ্ধ অ্যালোভেরা মাথার ত্বকে নতুন ফলিকল উৎপাদন করতে সাহায্য করে। এতে থাকা ফলিক অ্যাসিড চুলের স্বাস্থ্য ভাল রাখে।

ব্যবহারের পদ্ধতি:
চুলে এই দুই উপাদান একসঙ্গে ব্যবহার করতে চাইলে প্রথমে কিছুটা আমলকির গুঁড়ো ও কিছুটা অ্যালোভেরা জেল একসঙ্গে মিশিয়ে নিতে হবে। সরাসরি এই গাছের শাঁস না ব্যবহার করাই ভাল। তাই বাজারের অ্যালোভেরা জেল ব্যবহার করাই ভাল। ব্যস এই দুটি উপাদান ভাল ভাবে মিশিয়ে শ্যাম্পু করা চুলে মেখে নিন। এরপর হালকা হাতে মালিশ করে আধ ঘণ্টা রেখে চুল ধুয়ে নিন। চুল ধোয়া হয়ে গেলে ভাল কোনও শ্যাম্পু দিয়ে চুল ধুয়ে নিন।

দেখুন অন্য খবর

The post শুধু আমলকি নয়! চুলের যত্নে অ্যালোভেরা মিশিয়েও মাখতে পারেন first appeared on KolkataTV.